สรุปภาวะตลาดต่างประเทศวันศุกร์
สรุปภาวะตลาดต่างประเทศ ประจำวันที่ 16 มิ.ย.60
19 มิ.ย. 2560

ดัชนีดาวโจนส์ตลาดหุ้นนิวยอร์กปิดบวก เมื่อวันศุกร์ (16 มิ.ย.) นำโดยการพุ่งขึ้นของหุ้นกลุ่มพลังงาน หลังจากมีรายงานว่า อเมซอนประกาศแผนซื้อกิจการโฮลฟู้ด อย่างไรก็ตาม ดัชนี NASDAQ ปิดปรับตัวลงเมื่อคืนนี้ ท่ามกลางข้อมูลเศรษฐกิจสหรัฐที่ซบเซา
ดัชนีเฉลี่ยอุตสาหกรรมดาวโจนส์ปิดที่ 21,384.28 จุด เพิ่มขึ้น 24.38 จุด หรือ +0.11% ดัชนี S&amp;P500 ปิดที่ 2,433.15 จุด เพิ่มขึ้น 0.69 จุด หรือ +0.03% ดัชนี NASDAQ ปิดที่ 6,151.76 จุด ลดลง 13.74 จุด หรือ -0.22%
 
ตลาดหุ้นยุโรปปิดบวก เมื่อวันศุกร์ (16 มิ.ย.) เนื่องจากนักลงทุนขานรับยูโรกรุ๊ปบรรลุข้อตกลงเบิกจ่ายเงินกู้งวดใหม่ให้แก่กรีซ อย่างไรก็ตาม ตลาดได้รับแรงกดดันจากการร่วงลงของหุ้นซูเปอร์มาร์เก็ต หลังจากอเมซอนประกาศแผนซื้อกิจการโฮลฟู้ด
ดัชนี STOXX Europe 600 เพิ่มขึ้น 2.55 จุด หรือ 0.66% ปิดที่ 388.60 จุด
ดัชนี DAX ตลาดหุ้นเยอรมันปิดที่ 12,752.73 จุด เพิ่มขึ้น 60.92 จุด หรือ +0.48% ดัชนี CAC-40 ตลาดหุ้นฝรั่งเศสปิดที่ 5,263.31 จุด เพิ่มขึ้น 46.43 จุด หรือ +0.89% ดัชนี FTSE 100 ตลาดหุ้นลอนดอนปิดที่ 7,463.54 จุด เพิ่มขึ้น 44.18 จุด หรือ +0.60%
 
ตลาดหุ้นลอนดอนปิดบวก เมื่อวันศุกร์ (16 มิ.ย.) ขานรับการปรับตัวขึ้นของหุ้นกลุ่มพลังงานหลังจากราคาน้ำมันฟื้นตัว
ดัชนี FTSE 100 ปิดที่ 7,463.54 จุด เพิ่มขึ้น 44.18 จุด หรือ +0.60%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวก เมื่อวันศุกร์ (16 มิ.ย.) เนื่องจากนักลงทุนเข้าช้อนซื้อเก็งกำไร หลังจากราคาน้ำมันปรับตัวลงติดต่อกัน 2 วัน
สัญญาน้ำมันดิบ WTI ส่งมอบเดือนก.ค. เพิ่มขึ้น 28 เซนต์ หรือ 0.63% ปิดที่ 44.74 ดอลลาร์/บาร์เรล
สัญญาน้ำมันดิบเบรนท์ส่งมอบเดือนส.ค. เพิ่มขึ้น 37 เซนต์ หรือ 0.79% ปิดที่ 47.29 ดอลลาร์/บาร์เรล
 
สกุลเงินดอลลาร์สหรัฐอ่อนค่า เมื่อเทียบสกุลเงินหลักในการซื้อขายที่ตลาดนิวยอร์กเมื่อวีนศุกร์ (16 มิ.ย.) หลังจากสหรัฐเปิดเผยข้อมูลเศรษฐกิจที่อ่อนตัวลง
สกุลเงินยูโรแข็งค่าขึ้นเมื่อเทียบดอลลาร์สหรัฐที่ระดับ 1.1195 ดอลลาร์สหรัฐ จากระดับ 1.1154 ดอลลาร์สหรัฐ ปอนด์แข็งค่าสู่ระดับ 1.2782 ดอลลาร์สหรัฐ จากระดับ 1.2762 ดอลลาร์สหรัฐ และดอลลาร์ออสเตรเลียแข็งค่าสู่ระดับ 0.7626 ดอลลาร์สหรัฐ จากระดับ 0.7583 ดอลลาร์สหรัฐ
ดอลลาร์สหรัฐอ่อนค่าลงเมื่อเทียบเยน ที่ระดับ 110.83 เยน จากระดับ 110.84 เยน อ่อนค่าลงเมื่อเทียบฟรังก์สวิส ที่ระดับ 0.9736 ฟรังก์ จากระดับ 0.9748 ฟรังก์ และอ่อนค่าลงเมื่อเทียบดอลลาร์แคนาดา ที่ระดับ 1.3217 ดอลลาร์แคนาดา จากระดับ 1.3275 ดอลลาร์แคนาดา
 
สัญญาทองคำตลาดนิวยอร์กปิดบวก เมื่อวันศุกร์ (15 มิ.ย.) โดยได้แรงหนุนจากการอ่อนค่าของสกุลเงินดอลลาร์ สืบเนื่องจากข้อมูลเศรษฐกิจสหรัฐที่ซบเซา
สัญญาทองคำตลาด COMEX (Commodity Exchange) ส่งมอบเดือนส.ค. เพิ่มขึ้น 1.9 ดอลลาร์ หรือ 0.15% ปิดที่ 1,256.50 ดอลลาร์/ออนซ์
สัญญาโลหะเงินส่งมอบเดือนก.ค. ลดลง 5.5 เซนต์ หรือ 0.33% ปิดที่ 16.661 ดอลลาร์/ออนซ์
สัญญาพลาตินัมส่งมอบเดือนก.ค.เพิ่มขึ้น 5.5 ดอลลาร์ 0.6% ปิดที่ 926.8 ดอลลาร์/ออนซ์
สัญญาพัลลาเดียมส่งมอบเดือนก.ย. เพิ่มขึ้น 7.70 ดอลลาร์ หรือ 0.9% ปิดที่ 865.65 ดอลลาร์/ออนซ์